ויטני – I Wanna Dance with Somebody

ויטני – I Wanna Dance with Somebody (באנגלית: Whitney Houston: I Wanna Dance with Somebody) הוא סרט דרמה מוזיקלית ביוגרפית אמריקאי משנת 2022 בבימויה של קאסי למונס , ותוסרט על ידי אנטוני מק'קארטן . הסרט מבוסס על חייה והקריירה של זמרת הפופ והשחקנית האמריקאית, ויטני יוסטון. בסרט מככבים נעמי אקי, סטנלי טוצ'י, אשטון סנדרס, תמרה תוני , נאפסה ויליאמס  וקלארק פיטרס .

הסרט, שהוכרז לראשונה בתחילת 2020, הופק בתקציב של 45 מיליון דולר אמריקאי. צילומי הסרט התקיימו במסצ'וסטס וניו ג'רזי באוגוסט עד דצמבר 2021.

הסרט יצא בארצות הברית ב-23 בדצמבר 2022, ויצא בישראל ב-29 בדצמבר 2022.

דמויות

פסקול 
הפסקול לסרט יצא, על ידי חברת התקליטים RCA רקורדס, ב-16 בדצמבר 2022, כשבוע לפני יציאת הסרט לאקרנים.

ביקורת 
מבקר הקולנוע אוון גלייברמן, כתב במגזין Variety שהסרט הוא אחד מעשרת הסרטים הטובים ביותר לשנת 2022, וציין כי הסרט הוא "סוג הביוגרפיה המפוארת של מוזיקת הפופ היוצאת שאתה נכנע לו או שלא - ואם תעשה זאת, אתה עלול למצוא את עצמך כל כך רגשני." יובל אראל ציין כי הסרט הוא יצירה מורכבת המיועדת למעריצי הזמרת, ושנראה כי יוצרי הסרט חששו לגעת בנקודות הקשות והלא מחמיאות לדמותה של ויטני. ארז דבורה כתב ב-ynet שהשחקנית הבריטית נעמי אקי המגלמת את יוסטון אומנם מצליחה ללכוד את הרוח של הזמרת ואת הנוכחות של אישיותה אך הסרט מרכך את הדרמות בחייה של ויטני ומשמיט אלמנטים הקשורים למערכות יחסים בחייה, בין היתר המאבק שלה עם אביה לאחר שגילתה פרטים לגבי אופן הניהול הבעייתי של כספיה.

קישורים חיצוניים

הערות שוליים 

ויטני יוסטון
סרטי טריסטאר
סרטים אמריקאיים המבוססים על סיפור אמיתי
סרטי להט"ב אמריקאיים
סרטי 2022
סרטים באנגלית
סרטים מוזיקליים אמריקאיים
סרטים ביוגרפיים אמריקאיים
סרטי דרמה אמריקאיים